Som navnet antyder, så er den bevægelse, du laver i en romaskine, den samme, som når du ror i en båd.
For at få mest ud af din træning og undgå skader, er det vigtigt, at du finder en god roteknik. Nogle gode huskeregler er:
Start med at sidde med strakte ben og strakte arme. Hold din ryg lige, dog en lille smule tiltet tilbage, så håndtaget er lige over navlen.
Mens du holder dine ben og ryg lige, læn dig en lille smule fremad, så din ryg kommer foran dine hofter. Hold dine arme lige, og ikke buk dine ben før håndtaget har passeret dine knæ. Glid derefter langsomt fremad med sædet.
Når du er kommet helt frem, så vil dine ben været bukket. Din ryg bør være lige og tiltet lidt fremad. Dine arme bør nu være lige og håndtaget bør være på samme højde, som dine knæ. Dine fødder bør i fuld kontakt med fodpladen. Skub derefter dig selv tilbage med dine ben.
For at få et bedre indblik i de præcise bevægelser for effektiv træning, anbefaler vi denne video. Bemærk, videoen er på engelsk, men den viser tydeligt fra start, hvordan sund roteknik skal se ud.